
Fogyasztók megtévesztése az élelmiszeripari, és élelmiszerkereskedelmi szektorban

Mi fogyasztók az elmúlt években számos esetben találkozhattunk az élelmiszerpiacban fogyasztói megtévesztés fogalmát kimerítő esetekkel, mint pl.: nem megfelelő termékösszetevő a címkén, szavatossági idő, illetve eredet megjelölés feltüntetése. A versenyhelyzetben levő vállalkozásoktól elvárható, hogy a vevők tájékoztatása pontos, valós legyen. A Gazdasági Versenyhivatal és a Nemzeti Fogyasztóvédelmi Hatóság több esetben indított eljárást az áruházláncok, élelmiszergyártók megtévesztő jelölési gyakorlata ellen. Az eljárások a fogyasztókkal szembeni tisztességtelen kereskedelmi gyakorlat tilalmáról rendelkező törvény elvárásain alapulnak.
Dolgozatomban bemutatom röviden a Gazdasági Versenyhivatal, Nemzeti Fogyasztóvédelmi Hatóság működését. Röviden bemutatom a többi ágazatban (gyógyszeriparban, kozmetikai piacon, kiskereskedelmi szektorban, pénzügyi szektorban, telekommunikációs piacon, légitársaságok piacán) előforduló esetek számát, büntetés kiszabását. Részletesen bemutatom, elemzem az élelmiszerágazatban előforduló megtévesztéses eseteket, a fogyasztók megtévesztését élelmiszerbiztonsági szempontból, esettanulmányok segítségével.
Feltevésem szerint az élelmiszeripar erősen terhelt a fogyasztói megtévesztések tekintetében. Az esettanulmányok feldolgozásával azt kívánom bemutatni, hogy az élelmiszeripar egyes területein melyek azok a pontok, ahol a megtévesztés leginkább és leggyakrabban előfordul. Kutató munkám eredményeként ezekre kívánok megoldási javaslatokat megfogalmazni.



